Mini elektrana Mesići-Nova
<s>Mini elektrana Mesići Nova nalazi se  na području općine Rogatica, Bosna i Hercegovina.</s><s>Puštena je u rad 2015. godine.</s>

<s>Stara hidroelektrana Mesići (ili "Slaviša Vajner Čiča"), izgrađena je 1950. godine u pećini, na vodotoku Prača, vodenim tunelom i sa padom vode od 50 metara.</s><s>Sa izgradnjom HE „Mesići Nova“, stara elektrana i dalje dugoročno ostaje u radu, ali će imati i svojevrsnu muzejsku ulogu.</s><s>Svjedočiće kako se od ništa i sa malo sredstava može napraviti objekat koji je, znatno uticao na razvoj privrede ne samo u opštini Rogatice, nego i šireg regiona.</s>

<s>Zamijenjena je hidroelektranom "Mesići-Nova", snage pet megavata, sa tri turbine i projektovanu godišnju proizvodnju 24 gigavat-časa električne energije.</s><s>Cijena izgradnje je oko 10 miliona maraka.</s>

<s>Riječ je o najsavremenijoj hidroelektrani protočno-derivacionog tipa u regionu, čija je proizvodnja iz obnovljivog izvora energije i koja će moći uspješno da radi narednih 70 godina.</s>

<s>Najprije je rekonstruisan ostojeći dovodni sistem (brana sa ulaznom građevinom, rešetke i zatvaračnica).</s><s>Profil dovodnog tunela od betona, koji je bio oblika sličnog ćiriličnom slovu „P“, sa prečnikom od 1,8 metara dobio je okrugao oblik i povećanim prečnikom na 2,5 metara (proticajnog profila 4,9 metara kvadratnih.</s><s>Time je omogućen protok vode na 12 kubnih metara u sekundi, čime je u tehničkom smislu urađena prva najsloženija faza radova u izgradnji HE „Mesići Nova“.</s><s>Zatim je urađena mašinska zgrada u kojoj se nalaze tri agregata sa “francis” turbinama vertikalnog tipa i pripadajućom elektro-mašinskom opremom.</s><s>Ovo postrojenje potpuno je automatizovano i posjeduje centralni “skada” sistem nadzora i upravljanja, koji omogućava daljinski monitoring, upravljanje i planiranje proizvodnje, što je svjetski standard u ovoj oblasti.</s>

<s>Karakteristike 
 Broj agregata 3
 Instalirana snaga 5 MW 
 Srednja godišnja proizvodnja 24 GWh
 Tip turbine vertikalna, Francis 
 Protok 12 m3/s</s>

<s>Reference</s>

<s>Vanjske veze 
 HE Mesići
Mesići Nova
Prača</s>

